नई दिल्ली: आईफा सेरेमनी 2017 में शामिल होने के ठीक बाद सुपरस्टार सलमान खान 'टाइगर जिंदा है' के सेट पर पहुंच गए हैं. अली अब्बास जफर के निर्देशन में बन रही इस आगामी फिल्म के लिए सलमान ने घुड़सवारी की ट्रेनिंग लेनी शुरू कर दी है. अली अब्बास जफर ने सोमवार को इंस्टाग्राम पर 'दबंग' के अभिनेता का एक वीडिया साझा किया. इस वीडियो में सलमान मोरेक्को में घुड़सवारी की ट्रेनिंग लेते नजर आ रहे हैं. वीडियो के साथ निर्देशक जफर ने लिखा, "न्यूयॉर्क से सीधे, बिना झपकी लिए. सलमान खान 'टाइगर जिंदा है' में घुड़सवारी के लिए प्रशिक्षण लेने मोरक्को पहुंचे."